
Dėl Darbo užmokesčio ir personalo administravimo informacinės sistemos (DUPA IS) sukūrimo ir diegimo paslaugų pirkimo

Teikiame atsakymus į klausimus ir informaciją apie pirkimo sąlygų tikslinimą vykdomame Darbo užmokesčio ir personalo administravimo informacinės sistemos (DUPA IS) sukūrimo ir diegimo paslaugų pirkime (toliau – Pirkimas).
Siekdami išvengti turinio interpretacijų, tiekėjų klausimus cituojame tiksliai taip, kaip buvo pateikti CVP IS priemonėmis (tekstas neredaguotas). 
1 KLAUSIMAS:
DUPAIS Techninės specifikacijos 1.3. skyriuje „Pirkimo objektas, apimtis ir rezultatai“ nurodyta, kad:
1. Šio pirkimo apimtyje Diegėjas turi įdiegti DUPAIS 5 pilotinėse įstaigose (sąrašas pateiktas Priede 3).
2. DUPAIS Techninės specifikacijos 7.7 skyriuje „Reikalavimai DUPAIS programinės įrangos licencijoms“, PVR-42 punkte nurodyta:
Sistemos programinės įrangos ar kitos Sistemos veikimui reikalingos licencijos gali būti neterminuoto galiojimo, o jeigu yra terminuoto galiojimo (ar kaip kitaip apriboto naudojimo), tai turi būti pateiktos tokios licencijos (ar leidimai), kad Perkančiajai organizacijai nereikėtų įsigyti papildomų licencijų ar kitaip patirti išlaidų programinės įrangos veikimui 36 mėnesius nuo konkretaus DUPAIS prieaugio testavimo ar eksploatacijos pradžios (kurios reikalingos prieaugio veikimui). Diegėjas turi užtikrinti naudotojų licencijas prieduose pateiktam DUPAIS naudotojų skaičiui (žr. į Priedas 2).
3. Priede 2 nurodytas DUPAIS naudotojų preliminarus skaičius.
KLAUSIMAS. Prašome patikslinti, kiek konkrečiai (t.y. ne mažiau, kaip tam tikras kiekis) DUPAIS naudotojų licencijų NBFC numato įsigyti:
1) DUPAIS pilotinių įstaigų diegimo metu;
2) iš viso per 36 mėn. laikotarpį..

[bookmark: _GoBack]1 ATSAKYMAS:
Atsakant į potencialaus tiekėjo paklausimą, teikiame paaiškinimus į pateiktą klausimą.  
Nacionalinis bendrųjų funkcijų centras įgyvendiną projektą „Įdiegti ir pateikti naudojimui centralizuotą darbo užmokesčio apskaičiavimo ir išmokėjimo procesų sprendimą“, (toliau – DUPAIS projektas), kuriuo siekia standartizuoti ir sukurti galimybę automatizuotai vykdyti centralizuotus Lietuvos Respublikos viešojo sektoriaus darbuotojų darbo užmokesčio ir personalo administravimo procesus bei paruošti, šių procesų valdymo informacinės sistemos sukūrimo paslaugų pirkimo techninę specifikaciją.
Pagrindinis DUPAIS projekto tikslas – atlikti išsamų Lietuvos Respublikos viešojo sektoriaus darbuotojų darbo užmokesčio ir personalo administravimo procesų efektyvumo vertinimą, siekiant standartizuoti, optimizuoti ir sukurti galimybę automatizuotai vykdyti centralizuotą viešojo sektoriaus įstaigų darbuotojų personalo administravimą bei DU apskaitą ir išmokėjimą. 
Pagrindiniai DUPAIS projekto uždaviniai:  
1. Įgyvendinti standartizuotus DU ir su tuo susijusius žmogiškųjų išteklių valdymo procesus institucijose;  
1. Standartizuoti ir optimizuoti viešojo sektoriaus personalo administravimo ir darbo užmokesčio procesus pagal tikslines naudotojų grupes ir jų specifiką; 
1. Įvertinti galimybes DU procesus vykdyti centralizuotai ir tiksliai apibrėžti NBFC ir įstaigų atsakomybių pasidalijimą; 
1. Sukurti centralizuotą personalo administravimo ir darbo užmokesčio procesų IT sprendimą. 
1. Atrinkti 5 pilotines įstaigas, su labiausiai DUPAIS projekto poreikius atitinkančiomis naudotojų grupėmis, kuriose šis sprendimas bus įdiegtas ir išbandytas; 
1. Užtikrinti personalo administravimo ir DU duomenų vientisumą, siekiant suteikti galimybę vienoje vietoje kaupti ir analizuoti su personalo administravimu ir DU susijusius duomenis. 
Pirma, kaip ir nurodoma potencialaus paslaugų tiekėjo paklausime bei pirkimo dokumentų techninės specifikacijos (toliau – Techninė specifikacija) 1.3 skyriuje, šio pirkimo apimtyje Diegėjas turi įdiegti DUPAIS 5 pilotinėse įstaigose (sąrašas pateiktas Priede 3). 
Antra, techninės specifikacijos 1.3 skyriuje nurodoma, kad likusiose institucijose ir įstaigose Sistemos įdiegimą atliks Perkančioji organizacija pagal Diegėjo atliktą Sistemos administratorių instruktavimą ir parengtą metodinę medžiagą (reikalavimai metodinės medžiagos parengimui yra pateikti šioje specifikacijoje).“ 
Trečia, techninės specifikacijos PVR-42 p. konstatuojama, kad DUPAIS programinės įrangos ar kitos Sistemos veikimui reikalingos licencijos gali būti neterminuoto galiojimo, o jeigu yra terminuoto galiojimo (ar kaip kitaip apriboto naudojimo), tai  turi būti pateiktos tokios licencijos (ar leidimai), kad Perkančiajai organizacijai nereikėtų įsigyti papildomų licencijų ar kitaip patirti išlaidų programinės įrangos veikimui 36 mėnesius nuo konkretaus DUPAIS prieaugio testavimo ar eksploatacijos pradžios (kurios reikalingos prieaugio veikimui). Diegėjas turi užtikrinti naudotojų licencijas prieduose pateiktam DUPAIS naudotojų skaičiui (žr. į Priedas 2). 
Ketvirta, techninės specifikacijos PVR-43 p. nustatyta, kad jeigu siūloma programinė įranga yra licencijuojama priklausomai nuo sistemą naudojančių naudotojų (žmonių ar sistemų), naudojamų modulių, tvarkomų įstaigoje darbuotojų (dirbančiųjų, kuriems yra skaičiuojamas DU, sudarytų darbo sutarčių/ papildomų susitarimų ar darbo laiko apskaita) kiekio, tai Diegėjas turi pateikti licencijas, kurios užtikrintų racionalų ir efektyvų DUPAIS veikimą ir naudojimą. Bendras planuojamas naudotojų ir dirbančiųjų kiekiai pateikti šio dokumento Priedų skyriuje (žr.  Priedas 2 Preliminarus naudotojų skaičius).  
Penkta, remiantis techninės specifikacijos PVR-46 p., Licencijuojama programinė įranga turi turėti galiojančias licencijas jos veikimui ir naudojimui bei gamintojo palaikymą: atnaujinimų parsisiuntimą ir diegimą, naujų komponentų pateikimą, pagalbos tarnybos paslaugas ne trumpesniam kaip 36 mėnesių laikotarpiui nuo DUPAIS I prieaugio eksploatacijos pradžios. 
Šešta, remiantis techninės specifikacijos PVR-45 p., Perkančioji organizacija turi turėti teisę naudotis Sistema net ir neįsigijus licencijų su gamintojo palaikymo, t.y. pasibaigus licencijų gamintojo palaikymo terminui, Perkančioji organizacija turi turėti galimybę ir toliau naudotis DUPAIS be papildomo licencijų įsigijimo[footnoteRef:1], o sistema turi veikti korektiškai.   [1:  Pastaba: šiuo atveju, tiekėjas neįsipareigoja diegti programinės įrangos (licencijų) atnaujinimų, teikti naujus komponentus, užtikrinti pagalbos tarnybos paslaugas. ] 

Visi aukščiau nurodyti reikalavimai turi būti vertinami kompleksiškai, neišskiriant kiekvieno jo atskirai, o sutarties įgyvendinimo metu siūlomi bei pasirenkami ekonomiškai naudingiausi sprendimai, kurie užtikrintų galutinį tiek sutarties, tiek viso projekto tikslų pasiekimą.
Apibendrinant aukščiau išdėstytą informaciją paaiškiname, kad:
1. DUPAIS pilotinių įstaigų diegimo metu tiekėjas turės pateikti DUPAIS licencijas Techninės specifikacijos Priede Nr. 3 nurodytam naudotojų kiekiui;
2. Kartu su licencijomis tiekėjas turės pateikti Diegėjo pateiktą Sistemos administratorių instruktavimą ir parengtą metodinę medžiagą;
3. Ne vėliau nei iki DUPAIS I prieaugio eksploatacijos pradžios turės pateikti DUPAIS licencijas Techninės specifikacijos Priede Nr. 2 nurodytam naudotojų kiekiui;
4. Ne pilotinėse įstaigose DUPAIS (bei reikiamų licencijų) įdiegimą atliks pati Perkančioji organizacija;
5. Visos tiekėjo pateiktos licencijos turi galioti ne trumpiau nei 36 mėnesius nuo DUPAIS I prieaugio eksploatacijos pradžios;
6. Licencijų galiojimo laikotarpiu tiekėjas turi užtikrinti gamintojo palaikymą, t.y. atnaujinimų parsisiuntimą ir diegimą, naujų komponentų pateikimą, pagalbos tarnybos paslaugas.
7. Pasibaigus licencijų gamintojo palaikymo terminui, Perkančioji organizacija ir vėliau turi turėti galimybę naudotis DUPAIS. 
Atitinkamai pakartotinai paaiškiname, kad remiantis Technine specifikacija, Diegėjas bus atsakingas už DUPAIS diegimą 5 pilotinėse įstaigose (įstaigose dirba iki 2500 naudotojų), o Perkančioji organizacija pagal Diegėjo pateiktas instrukcijas, už diegimą likusiose jos pasirinktose įstaigose (įstaigose dirba iki 167 710 naudotojų). Visos licencijos turi galioti ne trumpiau nei 36 mėnesius nuo DUPAIS I prieaugio eksploatacijos pradžios, jų galiojimo laikotarpiu turi būti užtikrinamas jų palaikymas. Licencijos gali būti pateikiamos ir anksčiau pagal iš anksto su Perkančiąja organizacija suderintą grafiką, tačiau jų galiojimas turi  būti ne trumpesnis nei nurodoma aukščiau. Pateiktų licencijų perdavimas bus forminamas tarp šalių pasirašant prekių perdavimo – priėmimo aktą, kuriame nurodomi pateiktos programinės įrangos minimalūs galiojimo terminai. 
Atkreiptinas dėmesys, kad šiuo pirkimu įsigyjama programinė įranga, bet ne jos nuomos paslaugos, todėl pasibaigus licencijų galiojimo laikotarpiui sistema turi veikti korektiškai (žr. techninės specifikacijos PVR-45 p.).
Svarbu pažymėti, kad ne pilotinėse įstaigose (žr. Techninės specifikacijos 2 priedas) DUPAIS įdiegimą atliks pati Perkančioji organizacija pagal Diegėjo pateiktą Sistemos administratorių instruktavimą ir parengtą metodinę medžiagą. Diegėjas nebus atsakingas už šio proceso kontrolę, terminus ar pateiktų licencijų panaudojimą. 
Pakartotinai pabrėžiame, kad bendras DUPAIS projekto tikslas - automatizuotai vykdyti centralizuotą viešojo sektoriaus įstaigų darbuotojų personalo administravimą, o pagrindinis uždavinys - sukurti centralizuotą personalo administravimo ir darbo užmokesčio procesų IT sprendimą. Atsižvelgiant į laiko apribojimus, DUPAIS projektas vykdomas keliais etapais – pirma, DUPAIS kuriamas ir diegiamas 5 pilotinėse įstaigose, antra, DUPAIS diegiamas visose viešojo sektoriaus įstaigose.

